
Comisia pentru buget, finanţe şi bănci

Bucureşti,      08.09.2004 

Nr. 22/454

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr. 66/2004 privind acordarea de facilităţi fiscale Organizaţiei Tratatului Atlanticului de Nord pentru pregătirea şi desfăşurarea în România a Reuniunii Informale a miniştrilor apărării din ţările membre NATO, cu care comisia noastră a fost sesizată în fond cu adresa Biroului Permanent nr. P.L.X –481 din        01 septembrie 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,       08.09.2004  

Nr. 454

RAPORT

asupra proiectului de Lege pentru aprobarea Ordonanţei Guvernului nr. 66/2004 privind acordarea de facilităţi fiscale Organizaţiei Tratatului Atlanticului de Nord pentru pregătirea şi desfăşurarea în România a Reuniunii Informale a miniştrilor apărării din ţările membre NATO
Cu adresa nr. P.L.X –481 din 01 septembrie 2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr. 66/2004 privind acordarea de facilităţi fiscale Organizaţiei Tratatului Atlanticului de Nord pentru pregătirea şi desfăşurarea în România a Reuniunii Informale a miniştrilor apărării din ţările membre NATO.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 27 membri ai comisiei.

La dezbaterea proiectului de Lege au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentantul Ministerului Finanţelor Publice, doamna Tatiana Brega şi reprezentantul Ministerului Apărării Naţionale, domnul Constantin Zamfir care au susţinut forma rezultată din prezentul raport.

Acest proiect de Lege a fost adoptat de Senat în şedinţa din 30 august 2004.

Potrivit art. 75 din Constituţia României, republicată, şi art. 86 din Regulamentul Camerei Deputaţilor proiectul de Lege este de competenţa decizională a Camerei Deputaţilor.

Proiectul de Lege are ca obiect de reglementare emiterea unui act normativ care să corespundă următoarelor cerinţe;

Potrivit Hotărârii CSAT nr. 16 din 21 ianuarie 2004, în luna octombrie 2004, se va desfăşura Reuniunea Informală a miniştrilor apărării din ţările membre NATO:

În vederea pregătirii acestei activităţi a fost aprobată Hotărârea Guvernului nr. 919/2004 privind organizarea şi desfăşurarea în România a Reuniunii Informale a miniştrilor apărării din ţările membre NATO. Potrivit aprobării primului ministru pe Memorandumul nr. M 681 din 02 martie 2004, cu ocazia vizitei reprezentanţilor Statului Major Internaţional NATO, desfăşurată în perioada 22-26 martie 2004, a fost semnat Memorandumului de Înţelegere între Grupul operativ ministerial român şi Grupul operativ ministerial al Statului major Internaţional NATO privind organizarea Întâlnirii Informale a miniştrilor apărării din ţările membre NATO.

Potrivit anexei nr. 9 la Memorandumul  de Înţelegere, partea română şi-a asumat obligaţia de a acorda scutiri de taxe conform cu prevederile art. IX şi X din Acordul privind statutul Organizaţiei Tratatului Atlanticului de Nord, reprezentanţilor naţionali şi personalului internaţional, încheiat la Ottawa, la 19 septembrie 1951 sau de a emite un act normativ care să corespundă cu aceste cerinţe.

Deoarece România nu a ratificat, încă, Acordul de la Ottawa, prin Legea nr. 291/2004 Guvernul a fost abilitat să emită o ordonanţă prin care să reglementeze acest aspect.

In urma examinării proiectului de Lege pentru aprobarea Ordonanţei Guvernului nr. 66/2004 privind acordarea de facilităţi fiscale Organizaţiei Tratatului Atlanticului de Nord pentru pregătirea şi desfăşurarea în România a Reuniunii Informale a miniştrilor apărării din ţările membre NATO, în şedinţa din 08.09.2004, comisia a hotărât, cu unanimitate de voturi, supunerea spre dezbaterea şi adoptarea Plenului a proiectului de Lege în forma adoptată  de Senat.
Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Iuliu Winkler

          Experţi parlamentari:

          Popescu Luminiţa

          Onete Alexandru

